4myǎyi nɔ́ɔ̄ mvəŋ á sí dzāān abǒg yāyəan nɔ́ŋ, mvəŋ oyon, mvəŋ məku mə́ ésəb, eyɔ̌ŋ te wǎyi kwé óvug wóe, m̀kpámáŋ wɔ̂n wóe, m̀bɔ́n wóe. 15Mayi və́ bīyə́m bíe bilɔ́g á mə̄fúb, wayi dí o dzyé. 16Kálágán nâ, ǹnə́m ó zā kə́ mína á mam məfə́, mǐ zā dzáŋ âfan, mǐ ngasyé bəzambá bə̄fə́, mǐ kúdū bɔ́ mə̄bɔ́ŋ á sí. 17Abǒg te olún Zāmbá wáyī mína bi, Zambá tə̌ fə̄ mína bəbə, mvəŋ təgě fə nɔ́ŋ, sí təgě fə wúm bibumá mǐ mān dzâ ḿbəmbə sí yǎ Ńtondôbə a və́ mínā nyɔ́. 18Myǎyi kálā bíbúg mākad mínā bí, fudígán byá á mīńnə́m myáán, ai á mīńsísīm myáán, myǎyǐ fə̄ byá tindi anə́ ndəm á wɔ́ wáán, mǐ bə̄gə́ byā anə́ ngid á zāŋ ású dzāān. 19Myǎyi byá yə́gələ bɔ́n báán, mǐ kada byá bɔ̄ éyɔŋ mǐ tɔ̄á á sí á mə̄ndá máán, éyɔŋ myǎwulu á zēn, éyɔŋ myǎbómbō á sí ai éyɔŋ myǎkódō á sí. 20Myǎyi byá til á ńnōm ándíé yā ndá dzāān ai á mīḿbɛ́, 21ḿból yə̄ nâ məlú mə́ enyiŋ máán ai émá mə́ bɔ́n báán mə́ bui á é sí Ńtondôbə a ngákag nâ a yi və́ bēsōá, ńtíé ósə̄ yā yób láyali sí. 22Amú ngə́ mī nyīé fɔ̄ɔ̄ mə́mvéndé mátil mína, mǐ nyiŋi anə́ ḿból māyə́gələ mína, mǐ diŋi Ǹtondôbə Zambá wāān, mǐ wulugu á məzěn móé, mǐ tīī ai nyé,